stanford-oval/wikipedia huggingface dataset:
TUL:n jalkapallomestaruuskilpailut 1920
Mestaruuskilpailu

TUL:n piirisarjoista valtakunnalliseen mestaruuskilpailuun selvisivät Helsingin piiristä Kullervo, Viipurin piiristä Talikkalan Toverit, Sorvalin Veikot ja Viipurin Jyry, Kymenlaakson piiristä Kotkan Riento ja Tiutisen Pyrintö sekä Pohjois-Savon ja Kainuun piiristä Kuopion Riento ja Männistön Elo. Siihen kuitenkin osallistuivat taloudellisista syistä ainoastaan Helsingin Kullervo, Kotkan Riento sekä Kuopion Riento, joka arvottiin suoraan loppuotteluun. Kullervo oli aikaisemmin voittanut Helsingin piirin finaalissa Jyryn maalein 10–2.
Kotkassa pelattu välieräottelu järjestettiin samassa yhteydessä kuin juoksukilpailut, joiden päätähtenä oli tuore olympiavoittaja Hannes Kolehmainen. Hän juoksi kilpailuissa uuden 20 000 metrin Suomen ennätyksen. Yleisöä paikalla arvioitiin olleen noin 7 000.
Arsenal de Toulon

Toulonin laivastotukikohta
Arsenal de Toulon eli Toulonin laivastotukikohta on Ranskan merivoimien tärkein tukikohta, joka sijaitsee Toulonissa Välimerellä. Tukikohtaan on sijoitettu pääosa laivastosta kuten lentotukialus Charles de Gaulle sekä ydinkäyttöiset hyökkäyssukellusveneet. Kaikkiaan yli 60 % laivaston tonnistosta on sijoitettuna tukikohtaan.
Rade

Ranskan sana rade on johdos englannin sanasta road, joka tarkoittaa rannan lähellä olevaa suojaisaa ankkuripaikkaa, mutta ei kuitenkaan varsinaista satamaa. Suomen sana redi on samaa perua. Rade de Toulon on eräs maailman parhaista luonnon muovaamista ankkuripaikoista, jonka suojana on Giensin ja Saint Mandrier sur Merin niemimaat. Paikkaa on käytetty sotalaivojen ankkuripaikkana jo 1400-luvulla. Redi suojaa Saint Mandrier sur Merin, La Seyne sur Merin sekä varsinaista Toulonin laivastotukikohtaa ja kaupallista satamaa.
Historia

Ludvig XII rakensi vuonna 1514 Toulonin suojaksi Tour Royalen linnakkeen. Varsinainen arsenaali ja telakka rakennettiin 1599, ja pieni linnoitettu satama, Veille Darse, valmistui 1604–1610 suojaamaan aluksia tuulelta ja mereltä. Kardinaali Richelieu laajensi telakkaa merkittävästi pyrkiessään luomaan Ranskan laivastosta Välimeren mahdin. Vuonna 1680 Ludvig XIV:n meri- ja talousministeri Jean-Baptiste Colbert aloitti linnoituksista vastaavan Vaubanin johtamana sataman ja telakan laajennuksen, joka sai nimen Darse Vauban tai Darse Neuve.
Vuonna 1697 Vauban valmisti 20 metriä leveän ja 320 metriä pitkän köydenpunomon, joka on edelleen olemassa. Köysien valmistuksen työvoimana olivat läheisen vankilan asukit. Voitonportti, eli nykyinen merimuseo, valmistui 1738.
Satamaa laajennettiin edelleen 1800- ja 1900-luvuilla. 1700-luvun lopulla aloitettiin varsinaisen Toulonin arsenaalin laajennuksen Arsenal de Mourillonin rakennustyöt redin itärannikolle. 1900-luvulle tultaessa Mourillonissa oli puuvarastoja laivaston alusten rakentamiseksi. Vuosisadan lopulla telakka valmisti Ranskan laivaston ensimmäiset panssarifregatit ja myöhemmin sukellusveneitä.
Tukikohta

Sotilasalue on jaettu neljään pääosaan, joihin kuhunkin on oma reittinsä mereltä. Idästä länteen osat ovat:
Castigneau
Malbousquet
Missiessy
Milhaud
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Military port of Toulon
Käännös suomeksi
Teichmann

Teichmann on saksalainen sukunimi, joka on muun muassa seuraavilla henkilöillä:
Axel Teichmann (s. 1979), saksalainen maastohiihtäjä
Jil Teichmann (s. 1997), Espnjassa syntynyt sveitsiläinen tennispelaaja
Richard Teichmann (1868–1925), saksalainen shakinpelaaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Babka

Babka voi tarkoittaa ainakin seuraavia asioita:
Baba, makea kakku
Babka, ahvenkalojen suku, jonka ainoa laji on paljaskaulatokko (Babka gymnotrachelus).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Babka”, voi hakea sivunnimihaulla, laajalla sivunnimihaulla tai tekstihaulla.
Teen X

Teen X on yhdysvaltalaisen rap-artisti Ken Carsonin toinen EP, joka julkaistiin 14. elokuuta 2020 omakustanteena. EP:n kappale Yale myi kultaa Yhdysvalloissa.
| Teen X Ken Carson |
| --- | --- | --- |

EP-levyn tiedot
 Julkaistu: 14. elokuuta 2020
 Tuottaja(t): Juberlee • Outtatown • Richie Souf • Roark Barley • Starboy
 Tyylilaji: Hip hop • trap • rage rap
 Kesto: 11.55
Ken Carson muut julkaisut
| Boy Barbie 2020 | Teen X 2020 | Teen X: Relapsed 2020 |
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Teen X | 2.01 |  |  |  |  |  |  |  |
| 2. | Yale | 1.46 |  |  |  |  |  |  |  |
| 3. | Meds | 2.32 |  |  |  |  |  |  |  |
| 4. | Why | 1.45 |  |  |  |  |  |  |  |
| 5. | For Her | 2.10 |  |  |  |  |  |  |  |
| 6. | Pissed Off | 1.39 |  |  |  |  |  |  |  |
Tabula rasa

Roomalainen vahataulu ja kirjoituspuikko stylus
Ilmaisu "tabula rasa" yhdistetään nykyisin yleisimmin John Locken (1632-1704) empiristiseen filosofiaan.
Tabula rasa (latinaa), suom. tyhjä taulu on latinankielinen metafora, jota nykyisin käytetään yleisimmin kuvaamaan empiristi John Locken esittämää käsitystä, että ihminen tulee maailmaan ilman synnynnäisiä prosessointisääntöjä havaintomaailmasta. Ymmärrys muodoista, väreistä, kausaliteetista tai moraalista syntyy puhtaasti kokemusten ja havaintojen perusteella. Näin ollen ihmisellä ei ole synnynäistä apriorista tietoa. Myöhemmin yhteiskuntatieteissä tyhjän taulun idea on myös ymmärretty niin, että ympäristö määrää  henkilön identiteetin rakentumisen.
Ihmismieltä verrattiin tyhjään tauluun jo antiikissa. Tällöin ajateltiin uudelleen käytettävää vahataulua, johon kirjoitettiin puikolla. Vertausta käyttivät mm. Aiskhylos, Platon ja Aristoteles. Latinankielisen ilmaisun käyttö yleistyi 1200-luvulla.
Tarzana

| Tarzana |
| --- | --- |

 Koordinaatit: 34°10′24″N, 118°33′11″W 
Valtio:   Yhdysvallat
Osavaltio:  Kalifornia
Piirikunta:  Los Angeles
Kaupunki:  Los Angeles
Väkiluku (2018):  29 503
Postinumero:  91356
Infobox OKVirheellinen NIMI-arvo: 
Tarzana on Los Angelesin kaupunginosa Yhdysvaltain osavaltiossa Kaliforniassa. Postinumeroalueella Tarzana, CA 91356 on 29 503 asukasta (1. heinäkuuta 2018).
Tarzana sijaitsee San Fernando Valleyn alueella. Se sai nimensä kun kirjailija Edgar Rice Burroughs osti Los Angeles Timesin kustantajan Harrison Gray Otisin perikunnalta 540 eekkeriä maata alueelta vuonna 1919 ja nimesi tilansa Tarzanaksi luomansa Tarzan-kirjallisuushahmon mukaan.
Aiheesta muualla

Wikimedia Commonsissa on kuvia tai muita tiedostoja aiheesta .
Tarzana Neighborhood Council
Azorella compacta

| Azorella compacta |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Apiales
Heimo::  Sarjakukkaiskasvit Apiaceae
Suku::  Atsorellat Azorella
Laji::  compacta
Kaksiosainen nimi
 Azorella compacta  Phil. 
Katso myös
   Azorella compacta Wikispeciesissä   Azorella compacta Commonsissa 
Infobox OKNimi-testi OKIUCN-testi OK: 
Azorella compacta on sarjakukkaiskasveihin kuuluva pienikokoinen kasvi. Se kasvaa Andien vuoristossa yli kolmen kilometrin korkeudessa. Kasvi muodostaa mattoja hiekkamaahan ja kivien pinnoille. Kasvi selviää ankarissa olosuhteissa: kylmässä ja kuivassa ilmastossa kovan auringonpaahteen alla. Sitä kerätään polttoaineeksi, mikä on johtanut kasvin uhanalaistumiseen.
Aiheesta muualla

iNaturalist: Azorella compacta
Global Biodiversity Information Facility (GBIF): Azorella compacta[vanhentunut linkki] (englanniksi)
PlantList: Azorella compacta (englanniksi)
Teddykarhujen huviretki

Kansilehti vuodelta 1907.
Teddykarhujen huviretki (alun perin Teddy Bears' Picnic) on John Walter Brattonin vuonna 1907 säveltämä lastenlaulu. Sanat siihen kirjoitti Jimmy Kennedy vasta vuonna 1932. Suomeksi sen ovat levyttäneet mm. Kipparikvartetti vuonna 1953 ja Finlanders vuonna 1992.  Suomenkieliset sanat ovat Aune Haarlan (Aune Ala-Tuuhonen).
Bay-luokka (fregatti)

| Bay-luokka |
| --- | --- |


Tekniset tiedot
Uppouma:  1 626 t (standard) 2 571 t (kuormattu)
Pituus:  93,65 m
Leveys:  11,73 m
Syväys:  3,89 m
Koneteho:  5 500 ihp
Nopeus:  19,5 solmua
Miehistöä:  157
Aseistus
Meritorjunta:  4 × QF 4" Mk XVI -tykkiä kaksiputkisina HA/LA Mk XIX -asennuksina 1 × Hedgehog-sukellusveneentorjuntaheitin 4 x syvyyspomminheitintä 2 x syvyyspommikiskoa
Ilmatorjunta:  4 × Bofors 40 mm ilmatorjuntatykkiä kaksiputkisina Mk V -asennuksina 4 x Oerlikon 20 mm -ilmatorjuntatykkiä
Bay-luokka oli toisen maailmansodan lopulla Britannian kuninkaalliselle laivastolle vuoden 1943 sota-ajan hätäohjelmassa tilattu 26 aluksen muodostama ilmatorjuntafregattiluokka. Tilatuista aluksista yhden tilaus peruutettiin ja kuusi muutettiin jo valmistuessa yhteys- tai tutkimusaluksiksi. Alusten valmistuksessa käytettiin valmisteilla olleita Loch-luokan fregattien runkoja.
Vuosina 1959-1961 HMS Bigbury Bay, HMS Burghead Bay, HMS Morecambe Bay ja HMS Mounts Bay siirrettiin Portugalin laivastolle. Luovutetut alukset olivat 1966-1968 Mozambiquessa muodostaen Beira partioille uhan. Portugali osti vielä vuonna 1966 tutkimusalus HMS Dalrymplen, joka oli palveluksessa aina vuoteen 1983.
Sun Araw

Sun Araw maaliskuussa 2011.
Cameron Stallones (taiteilijanimi Sun Araw) on yhdysvaltalainen kokeellisen musiikin ja psykedeelisen rockin artisti. Ennen soolouraansa Sun Araw on soittanut Magic Lantern -yhtyeessä sekä tehnyt yhteisalbumia roots reggae-lauluyhtye The Congosin ja M. Geddes Gengrasin kanssa.
Diskografia > Studioalbumit

Beach Head (2008)
The Phynx (2008)
Heavy Deeds (2009)
On Patrol (2010)
Leaves Like These (2010)
Major Grotto (2010)
Night Gallery (2011)
Ancient Romans (2011)
Icon Give Thank (2012)
The Inner Treaty (2012)
Belomancie (2014)
Diskografia > EP:t

Boat Trip (2008)
Off Duty (2009)
Houston Abstros (2011)
Diskografia > Singlet

Bumb Up High Step (2010)
Aiheesta muualla

Sun Araw’n viralliset kotisivut 

Sun Araw disgocs.com-sivustolla
Sun Air of Scandinavia

| Sun Air of Scandinavia |
| --- | --- |
 IATA: EZ  –  ICAO: SUS 
Kutsukoodi:  Sunscan
Perustettu:  1978
Laivaston koko:  16
Kohteiden määrä:  12
Solmukohdat:  Billundin lentoasema
Kotipaikka:  Billund, Tanska
Allianssi:  oneworld (yhteistyöjäsen)
Avainhenkilö(t):  Niels Sundberg
Yhtiön sivut:  www.sunair.dk
Sun Air of Scandinavia on Billundissa kotipaikkaansa pitävä tanskalainen lentoyhtiö, jonka kotikenttä on Billundin lentoasema.
Historia

Lentoyhtiö aloitti toimintansa vuonna 1978. Aluksi se lensi taksi- ja charter-lentoja ja aloitti reittilennot vuonna 1987. Vuodesta 1996 se on lentänyt British Airwaysin tunnuksilla franchise-sopimuksen nojalla. Sun Air on Oneworld-allianssin yhteistyöjäsen. Lentoyhtiö työllistää 175 henkilöä.
Reitit

Billund–Birmingham
Billund–Bryssel
Billund–Düsseldorf
Billund–Göteborg
Billund–Helsinki
Billund–Manchester
Billund–Oslo
Billund–Pariisi
Bryssel–Bern
Ålborg–Oslo
Århus–Göteborg
Århus–Oslo
Århus–Tukholma-Bromma
Århus-Helsinki (keväällä 2011 alkaen)
Tukholma-Bromma-Helsinki
Laivasto

Heinäkuussa 2016:
1 BAe Jetstream 31
2 Dornier 328-100
13 Dornier 328JET
Aiheesta muualla

Sun Air of Scandinavia (Arkistoitu – Internet Archive) (englanniksi)
Sun Air of Scandinavia Fleet (englanniksi)
Sun Air of Scandinavian Dornier 328JET Manchesterissa vuonna 2012.
Babolat

| Babolat |
| --- | --- |

Perustettu:  1875
Kotipaikka:  Lyon, Ranska
Kotisivu:  www.babolat.com
Infobox OKVirheellinen NIMI-arvo: 
Babolat on ranskalainen tennis-, padel- ja sulkapallovälineitä valmistava yritys. Babolat on perustettu vuonna 1875 Lyonissa, Ranskassa ja on maailman vanhin mailapeleihin erikoistunut yritys. Yrityksen tuotanto alkoi tennismailan jänteistä ja yritys on myöhemmin kasvanut yhdeksi maailman suurimmista mailapelibrändeistä. Yrityksen toimitusjohtajana on vudoesta 1998 lähtien toiminut Eric Babolat.
Vuonna 1994 Babolat ryhtyi valmistamaan tennismailoja ja nousi 10 vuodessa maailman johtavaksi tennisvälinevalmistajaksi. Vuonna 2000 yritys ryhtyi valmistamaan tennispalloja ja kenkiä vuonna 2002. Yrityksen tärkein markkina-alue on Yhdysvallat ja toinen jatkuvasti kasvava markkina on Japani.
Teddy Tahu Rhodes

Teddy Tahu Rhodes (s. 30. elokuuta 1966 Christchurch) on uusiseelantilainen ooppera- ja konserttilaulaja, äänialaltaan bassobaritoni.
Rhodes lauloi varhain poikakuorossa ja jatkoi laulamista teini-ikäisenä mutta ei vielä suunnitellut musiikkiuraa. 20-vuotiaana hän voitti Dame Sister Mary Leo Scholarship -kilpailun mutta päätti jatkaa kirjanpitäjän opintojaan. Valmistuttuaan hän voitti Mobil Song Questin. Tämän jälkeen hän opiskeli vuoden Lontoossa Guildhall School of Music and Dramassa. Rhodes päätti lopulta suuntautua uralle laulajana. Hänen opettajiaan olivat Mary Adams Taylor, David Harper ja Rudolf Piernay. Vuonna 1998 Rhodes teki ensimmäisen esiintymisensä Opera Australiassa Dandinin roolissa Gioacchino Rossinin oopperassa La Cenerentola.
Vuonna 2004 Rhodes sai ARIA-palkinnon ABC Classicsille tekemästään levystä The Voice. Vuonna 2008 hän sai Arts Foundation of New Zealandin Laureate Awardin. Samana vuonna hän teki ensimmäisen esiintymisensä New Yorkissa Metropolitan-oopperassa Ned Keenen roolissa Benjamin Brittenin oopperassa Peter Grimes. Rhodesilla on ollut rooleja Rossinin ja Brittenin oopperoiden lisäksi myös muiden muassa Wolfgang Amadeus Mozartin, Charles Gounod'n, Giacomo Puccinin, Vincenzo Bellinin, Gaetano Donizettin, Georges Bizet'n ja Richard Wagnerin oopperoissa. Hän on esiintynyt myös aikansa teoksissa, joihin ovat kuuluneet Jake Heggien Dead Man Walking ja Rachel Portmanin The Little Prince. Rhodes on esiintynyt lukuisissa oopperataloissa eri puolilla Eurooppaa ja Yhdysvaltoja.
Rhodesin konserttiohjelmistoon on kuulunut teoksia sellaisilta säveltäjiltä kuin Mozartilta, Georg Friedrich Händeliltä ja Gustav Mahlerilta. Hän on levyttänyt ABC Classicsille, Sony Music Entertainmentille, EMI Classicsille ja Chandos Recordsille. Hänen saamiaan palkintoja ovat olleet ARIA-palkinnon lisäksi kaksi Helpmann-palkintoa, Limelight Award, Green Room Award ja Mo Award.
TUI fly Deutschland

| TUI fly Deutschland |
| --- | --- |

 IATA: X3  –  ICAO: TUI 
Kutsukoodi:  TUI JET
Perustettu:  2007
Laivaston koko:  31
Kohteiden määrä:  75
Solmukohdat:  Hannoverin lentoasema ja Köln-Bonnin lentoasema
Emoyhtiö:  TUI AG
Kotipaikka:   Hannoverin lentoasema
Kanta-asiakasohjelma:  bluemiles
Allianssi:  TUI Airlines
Avainhenkilö(t):  Michael Frenzel (TUI)
Yhtiön sivut:  www.tuifly.com
TUI fly Deutschland (aiemmin TUIfly; IATA: X3, ICAO: TUI, kutsukoodi: TUI JET) on saksalainen Hannoverissä kotipaikkaansa pitävä lentoyhtiö, joka kuuluu saksalaiseen TUI AG:hen.
Laivasto

TUI fly Deutschlandin laivasto heinäkuussa 2016:
4 Boeing 737-700
27 Boeing 737-800
Aiheesta muualla

Kuvia tai muita tiedostoja aiheesta TUI fly Deutschland Wikimedia Commonsissa
TUIfly
TUIflyn Boeing 737-800.
Arsenal de Sarandí

Arsenal Fútbol Club, yleensä kutsutaan nimellä Arsenal de Sarandí, on jalkapalloseura Sarandín kaupunginosasta Avellanedasta, Argentiinasta.
Historia

Arsenalin perusti tammikuussa 1957  joukko nuoria miehiä Julio Grondonan johdolla. Seuran nimi on peräisin samannimiseltä lontoolaisjoukkueelta Arsenal Football Clubilta. Joukkueen peliasun värit valittiin muiden avellanedalaisjoukkueitten Racing Clubin (vaaleansininen) ja Independiente (punainen) väreistä. Julio Grondona toimi seuran puheenjohtajana aina vuoteen 1979, jolloin hän siirtyi nykyiseen tehtäväänsä Argentiinan jalkapalloliiton puheenjohtajana. Seuran puheenjohtajana jatkoi hänen veljensä Héctor ja myöhemmin hänen poikansa Julio Ricardo. Historiansa aikana seura nousi porras poltaalta ylemmille sarjatasoille vuosina 1962, 1986, 1992 ja viimein vuonna 2002 pääsarjaan.
Historiansa aikana Arsenal ei ole koskaan kyennyt voittamaan Argentiinan liigamestaruutta, mutta kansainvälisiä pokaaleita kylläkin. Sijoituttuaan kotimaansa liigassa viidenneksi edelliskaudella, pääsi Arsenal mukaan Copa Sudamericanaan, jossa se pudotti tieltään useita suurempia vastustajia kuten argentiinalaisen suurseuran San Lorenzon, meksikolaisen Guadalajaran, rangaistuspotkukilpailuun venyneessä välierässä buenosairesilaisen River Platen ja loppuottelussa meksikolaisen Américan.
Vuonna 2008 seura voitti Japanin Cupin ja Copa Sudamericanan välillä pelatun Suruga Bank -cupin, missä vastassa oli Gamba Osaka.
Saavutukset

Copa Sudamericana:
voitto (1): 2007
Copa Argentina:
voitto (1): 2013
Primera División C:
voitto (1): 1964
Aficionados:
voitto (1): 1962
Suruga Bank Championship:
voitto (1): 2008
Entisiä pelaajia

| 0 | 1 | 2 |
| --- | --- | --- |
|   Jorge Burruchaga (1979–1981)   Juan Pablo Caffa (2005–2007)   José Luis Calderón (2004–2005)   Néstor Clausen (1997–1998)   Germán Denis (2003–2005)   Christian Gómez (2002–2004) |  |   Patricio González (1999–2006)   Silvio González (2002–2003, 2005–2006)   Santiago Hirsig (2003–2006)   Oscar Alejandro Limia (1999–2000, 2001–2005)   Leonel Ríos (2005–2006)   Ibrahim Sekagya (2005–2007) |
Aiheesta muualla

Virallinen sivu (Arkistoitu – Internet Archive)
Stephen Thompson

| Stephen Thompson |
| --- | --- |

Henkilötiedot
Syntynyt: 11. helmikuuta 1983 (ikä 41) Simpsonville, Etelä-Carolina
Kansalaisuus:   Yhdysvallat
Vapaaottelija
Lempinimi:  Wonderboy
Aktiivisena:  2010–
Pituus:  183 cm
Paino:  77 kg
Painoluokka:  välisarja
Kätisyys:  oikea
Taistelutyyli:  Tetsushin-ryū Kenpo Karate, Tetsushin-ryū Ju-Jitsu, potkunyrkkeily, brasilialainen jujutsu
Seura:  Upstate Karate Pitch Black MMA Serra-Longo Fight Team
Tilastot
Ottelut:  23
Voitot:  16
– tyrmäyksellä:  7
– luovutuksella:  1
– päätöksellä:  8
Tappiot:  6
– tyrmäyksellä:  1
– päätöksellä:  5
Tasapelit:  1
| Stephen Thompson> Henkilötiedot |
| --- | --- |
Syntynyt: 11. helmikuuta 1983 (ikä 41) Simpsonville, Etelä-Carolina
Kansalaisuus:   Yhdysvallat
Potkunyrkkeilijä
Lempinimi:  Wonderboy
Aktiivisena:  2004–2005
Pituus:  183 cm
Kätisyys:  oikea
Tilastot
Ottelut:  20
Voitot:  20
Tappiot:  0
Stephen Randall Thompson (s. 11. helmikuuta 1983 Simpsonville, Etelä-Carolina) on yhdysvaltalainen välisarjan vapaaottelija ja entinen potkunyrkkeilijä. Hän on otellut UFC:ssä helmikuusta 2012 lähtien. Thompson on saavuttanut useita mestaruuksia potkunyrkkeilyssä, kuten IAKSA'n ja WAKO'n alemman raskaansarjan mestaruudet. Thompson otteli UFC:n välisarjan mestaruudesta Tyron Woodleyta vastaan kahdesti, mutta hävisi mestaruuden molemmilla kerroilla.
Potkunyrkkeily

Thompson aloitti aluksi potkunyrkkeilyn amatööritasolla ja saavutti urallaan ensimmäisen kerran menestystä 1999 ollessaan 16-vuotias. Hän voitti ISKA'n Georgian osavaltion keskisarjan mestaruuden. Thompson jatkoi menestystään myös vuonna 2000 voitettuaan aluksi ISKA'n kaakkoisen keskisarjan mestaruuden. Sittemmin hän saavutti menestystä IFK järjestössä voittamalla maaliskuussa kaakkoisen alemman raskaansarjan mestaruuden, sekä kansallisen keskisarjan turnauksen syyskuussa. Alemman raskaansarjan mestaruuden Thompson voitti Ruben Lopezia vastaan teknisellä tyrmäyksellä toisessa erässä. Keskisarjassa hän puolestaan voitti Peyton Russellin tuomariäänin 30-23, 30-24, 30-24. Hän saavutti vielä loppuvuodesta PKC'n kansallisen ylemmän välisarjan mestaruuden ja USAKBF'n Pohjois-Amerikan keskisarjan mestaruuden.
2001 Thompson jatkoi menestystään potkunyrkkeilyn amatööritasolla. Hän voitti IKF:n alemman raskaansarjan kansallisen turnauksen. Thompson voitti loppuottelussa Vilavahn Seukpanyan teknisellä tyrmäyksellä 14 sekunnissa, josta tuli samalla IKF'n historian nopein tyrmäysvoitto. Thompson potkaisi Seukpanyaa käsivarteen, joka murtui. Lisäksi hän saavutti PKC:n, USABKF:n ja WPKA:n alemman raskaansarjan mestaruudet.
2002 Thompson voitti jälleen IKF-liiton mestaruuksia. Hän saavutti alemman raskaansarjan kansallisen turnausvoiton elokuussa Davenportissa, voitettuaan loppuottelussa John Scanlonin teknisellä tyrmäyksellä 44 sekunnissa ensimmäistä erää. Marraskuussa Thompson puolestaan saavutti IKF:n Pohjois-Amerikan turnausvoiton alemmassa raskaassasarjassa. Hän voitti loppuottelussa Bill Jardinen neljännessä erässä, ajassa 1:26. Se oli samalla Jardinen uran ensimmäinen tappio potkunyrkkeilyssä.
2003 Thompson saavutti menestystä Yhdysvaltain kansallisessa Martial Arts Team World Cupissa voittamalla alemman raskaansarjan mestaruuden, sekä KICK Pohjois-Amerikan alemman raskaansarjan mestaruuden ja IAKSA liiton mestaruuden. Hän päätti vuoden voittamalla 15. marraskuuta IKF-liiton alemman raskaansarjan mestaruuden. Thompson voitti Kevin Englen tuomariäänin 50-42, 50-42, 49-45.
Vapaaottelu

Thompson otteli ensi kerran vapaaottelussa Fight Party -järjestössä 2010. Hän voitti ensimmäisen kamppailunsa Jeremy Jolesia vastaan teknisellä tyrmäyksellä toisessa erässä. Thompson jatkoi menestystään seuraavissa kamppailuissaan voittamalla Daniel Finzin teknisellä tyrmäyksellä ja Marques Worrellin takakuristuksella. Thompsonin viimeiseksi otteluksi Fight Partyssa jäi kamppailu Patrick Mandiota vastaan lokakuussa 2011. Hän voitti kamppailun tuomariäänin.
Vapaaottelu > UFC

Thompson teki moniotteluisen sopimuksen UFC:n kanssa ja otteli ensi kerran helmikuussa 2012 UFC 143 -tapahtumassa. Hän voitti avausottelunsa Dan Stittgenia vastaan tyrmäyksellä ensimmäisessä erässä, samalla se palkittiin myös Illan tyrmäys bonuksella. Thompson hävisi seuraavan kamppailunsa Matt Brownille tuomariäänin (27–30, 26–30, 28–29)  , se oli samalla hänen uransa ensimmäinen tappio.
2013 Thompson otteli edellisen vuoden tapaan kaksi ottelua. Toukokuussa hän kohtasi Nah-Shon Burrellin, jonka Thompson voitti tuomariäänin (30–27, 29–28, 29–28). Syyskuussa hän sai vastaansa Chris Clementsin UFC 165 -tapahtumassa. Thompson voitti kamppailun teknisellä tyrmäyksellä toisessa erässä.
Thompson otteli seuraavana vuonna 2014 jälleen kahdesti. Hän kohtasi helmikuussa Robert Whittakerin, joka oli hävinnyt edellisen kamppailunsa Court McGeelle hajaäänin. Thompson voitti Whittakerin teknisellä tyrmäyksellä ja ansaitsi voitosta Illan suoritus bonuksen. Syyskuussa hän kohtasi UFC:ssä vuodesta 2005 lähtien otelleen Patrick Côtén. Heidän välinen kamppailu käytiin UFC 178 -tapahtumassa, jonka Thompson voitti tuomariäänin (29–28, 29–28, 30–27).
2015 Thompson otteli vain yhden ottelun The Ultimate Fighter: American Top Team vs. Blackzilians Finale -tapahtumassa heinäkuussa. Hän voitti Jake Ellenberger kierrepotku tyrmäyksellä ajassa 4:29 ensimmäistä erää. Thompson sai palkinnoksi Illan suoritus bonuksen.
Thompson aloitti vuoden 2016 helmikuussa ottelulla UFC:n entistä välisarjan mestaria Johny Hendricksiä vastaan. Kamppailu käytiin UFC Fight Night: Hendricks vs. Thompson -tapahtumassa, jossa Thompson voitti kamppailun teknisellä tyrmäyksellä ensimmäisessä erässä. Hänet palkittiin urallaan kolmannen kerran Illan suoritus bonuksella. Kesäkuussa Thompson kohtasi UFC:n välisarjan mestaruudesta otelleen Rory MacDonaldin Ottawassa. Thompson voitti viisieräisen kamppailun tuomariäänin (50-45, 50-45, 48-47).
Vapaaottelu > UFC > Haastaminen välisarjan mestaruudesta (2016–2017)

Thompson otteli välisarjan mestaruudesta Tyron Woodley vastaan, joka puolusti mestaruuttaan ensimmäistä kertaa. Marraskuussa 2016 käyty kamppailu päättyi tasapeliin (47-47, 47-47, 48-47). Ainoastaan yksi tuomareista antoi kokonaispisteet Woodleylle. Ottelun kohokohdaksi nousi neljäserä, jossa Woodley onnistui lyömään Thompsonin kumoon ja sai hänet giljotiinikuristukseen, mutta Thompson ei luovuttanut ja onnistui lopulta pääsemään otteesta irti. Ottelu palkittiin UFC 205 -tapahtuman Illan kamppailu bonuksella.
Thompson otteli 4. maaliskuuta 2017 uusinnan Woodleyta vastaan välisarjan mestaruudesta UFC 209 -tapahtumassa. Tällä kertaa kamppailu päättyi Thompsonin tappioon tuomariäänin (47-48, 47-47, 47-48).